Karl Gunderssen

Karl Gunderssen (født 21. juli 1882 i Drammen, død 11. november 1974 Drammen) var en norsk jernbanemann og politiker (Ap). Han var ordfører i Drammen i to perioder, først 1935–1940 og deretter 1945–1957. Han var far til visesangeren Jens Gunderssen.

Karl Gunderssen gjennomførte handelsskole etter folkeskolen. Deretter arbeidet han i NSB, først som kontorist, deretter gikk han gradene til han i 1933 ble distriktsmaterialforvalter. Han ble medlem av Drammen bystyre i 1914 og medlem av formannskapet fra 1920. Karl Gunderssen var Drammens ordfører fra 1935 til han ble avsatt av tyskerne etter krigsutbruddet i 1940. Han gjenopptok vervet etter krigen.

Karl Gunderssen ga i 1946 ut boken Ordførerens dagbok fra 1940. Boka tok for seg de første dagene i Drammen under okkupasjonen.

 Karl Gunderssens plass
For sitt langvarige arbeid for Drammen kommune ble Karl Gunderssen bevilget en årlig pensjon på kr. 10.000,- fra 1958. Den tidligere Drammensordføreren har fått en plass/parkområde oppkalt etter seg. Den ytre delen av Museumsparken på Strømsø, ut mot Konnerudgata, har fått navnet Karl Gunderssens plass.

 Referanser 

 Litteratur 
 Karl Gunderssen: Ordførerens dagbok: om begivenhetene ved den tyske okkupasjon av Norge den 9. april 1940, Drammen 1947

 Kilder 
 Ordfører Karl Gunderssen (1882-1974) Rundt om Drammen - rundtdrammen.no







Kategori:Ordførere i Drammen
Kategori:Ap-ordførere i Buskerud
Kategori:Personer fra Drammen kommune